

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za provedbu natječaja

KLASA: 112-02/15-01/5

URBROJ: 2158/05-15-6

Čepin, 21. prosinca 2015.

**Z A P I S N I K**

**o provedenom postupku provjere znanja i sposobnosti kandidata**

**– usmeno testiranje (intervju)**

po Javnom natječaju

za imenovanje pročelnika Upravnog odjela za gospodarstvo i

komunalno-stambenu djelatnost Općine Čepin

**1. Raspisivatelj natječaja:**

Općinski načelnik Općine Čepin.

**2. Objava natječaja:**

Natječaj je objavljen u „Narodnim novinama“, broj 129/15. od 27. studenoga 2015. godine, na web-stranici Općine Čepin ([www.cepin.hr](http://www.cepin.hr)) i oglasnoj ploči Općine Čepin.

**3. Vrijeme trajanja intervjua:**

21. prosinca 2015. od 11,45 do 12,00 sati.

**4. Postupak usmenog intervjua je provelo:**

Povjerenstvo za provedbu natječaja za imenovanje pročelnika Upravnog odjela za upravno-pravne poslove, društvene djelatnosti i socijalnu skrb Općine Čepin (u daljnjem tekstu: Povjerenstvo), u sastavu: Ivan Žeravica – predsjednik, Krešimir Crnković – član i Mirjana Cvitkušić – član.

**5.** Sukladno članku 22. stavak 5. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. i 61/11.-u daljnjem tekstu: ZSN), pravo na nastavak u daljnjem postupku provjere znanja i sposobnosti kandidata, a kako bi stekli pravo na usmeni intervju, ostvaruju kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada, ako je ta provjera provedena, odnosno prema Podacima vezanim uz natječaj koji su prethodno objavljeni na web-stranici Općine Čepin ([www.cepin.hr](http://www.cepin.hr)), najmanje 5 (pet) bodova.

**6.** Povjerenstvo je po završetku pismenog testiranja i provjere rada na računalu za kandidata dana 21. prosinca 2015. godine u 11,40 sati objavilo na oglasnoj ploči i službenim web stranicama Općine Čepin [www.cepin.hr](http://www.cepin.hr), rezultate prethodne provjere znanja i sposobnosti kandidata i raspored održavanja intervjua prema kojima je pravo na daljnji tijek postupka – intervju, ostvario 1 (jedan) kandidat, i to: Tomislav Kuna.

**7.** S kandidatom je proveden razgovor u kojem je Povjerenstvo kroz razgovor s kandidatom cijenilo interese, profesionalne ciljeve i motivaciju kandidata za rad u jedinici lokalne samouprave, te slijedom navedenog utvrdilo da je kandidat udovoljio istima dodijelivši mu 10 bodova.

**8.** Povjerenstvo će u daljnjem tijeku postupka sukladno članku 23. ZSN-a donijeti izvješće o provedenom postupku i utvrditi rang-listu kandidata, te iste dostaviti Općinskom načelniku.

**POVJERENSTVO ZA PROVEDBU NATJEČAJA**

1. Ivan Žeravica, predsjednik
2. Krešimir Crnković, član
3. Mirjana Cvitkušić, član